BAGUIO CITY - Nasarakan ti maysa a fetus iti uneg ti hotel iti siudad ti Baguio idi malem kalman sadiay Barangay Salud Mitra, Baguio City.
Maibasar iti imbestigasyon dagiti otoridad ken iti salaysay ni Luzviminda Maranag Hiponia, manager ti nasao a hotel nasarakanda ti fetus iti room no. 2 a paset ti hotel nga imatmatunna.
Sigun iti salaysay, manarimaan ti House keeping wenno panangidalimanek ti room boy dagitoy a ni Jason Walang iti nasao a kuwarto iti kalman idi nakitana ti nagsayasay a dara iti bed sheet ken iti basuraan, dagus na garud a nilukatan ti kabinet ket dita a nakitana ti fetus a nakoberan iti puraw a tuwalya ken bedsheet.
Maibasar iti panangadal dagiti otoridad, dumanon iti lima agingga innem a bulan ti nasao a fetus.
Maibasar met iti panangadal dagiti otoridad iti Guest ledger Card, nakitada ti nagan a Vinece Hernandez manipud Malabon, Manila a nagcheck-in idi pay aldaw ti Nobyembre 14 ken nagcheck-out idi Nobyembre 18 iti pangaldaw.
Maibasar iti CCTV footage, nakabado ti babai iti black sweatshirt, belt ken addaan iti katayag a 5'3" ken maatap nga agtawen iti 20 agingga't 25.
Naiturong ti fetus iti Saint Vincent Church kalpasanna ket naipa-ima iti maysa a punenarya.
Manarimaan ti follow up investigation dagiti otoridad iti nasao a kaso ti abortion.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn